Downloaded from YTS.MX
Official YIFY movies site: YTS.MX
นานมาแล้ว ที่ราบแอฟริกาตะวันออก เคยเป็นบ้านของบรรพบุรุษห่างๆ ของเรา
ด้วยเหตุผลที่ยังไม่เป็นที่เข้าใจแน่ชัด บรรพบุรุษเหล่านั้นบางส่วน
ได้ตัดสินใจไปจากที่นั่น มุ่งขึ้นเหนือ
และกลายเป็นมนุษย์นีแอนเดอร์ทาล
เมื่อเวลาผ่านไป พวกเขาก็มีจํานวนมากขึ้น
อาณาเขตของพวกเขาขยายจากรัสเซีย ไปจนถึงชายฝั่งแอตแลนติก
กลุ่มเล็กๆ ที่ท่องเที่ยวไป ทั่วถิ่นทุรกันดารอันกว้างใหญ่นี้
เอาชีวิตรอดผ่านความยากลําบากมาได้ นานกว่าสามแสนปี
จนกระทั่งจู่ๆ
พวกเขาก็สาบสูญไป
มีสถานที่เพียงไม่กี่แห่งเท่านั้น ที่ซากของพวกเขายังคงอยู่
และหนึ่งในที่ที่สําคัญที่สุด
ถูกพบในตะวันออกกลาง
ขุมสมบัติทางโบราณคดี
ซ่อนตัวอยู่ลึกเข้าไปในเทือกเขาเคอร์ดิสถาน
ถ้ําชานิดาร์
นับได้ว่าเป็นหนึ่งในถ้ํา ที่ได้รับการเคารพมากที่สุดในโลก
ในยุคของมนุษย์นีแอนเดอร์ทาล และโฮโมเซเปียนส์
ในสถานที่ซึ่งชีวิตดํารงอยู่อย่างต่อเนื่อง
เราอาจค้นพบคําตอบของคําถามต่างๆ
คําถามที่ยังคงเป็นปริศนา
มนุษย์นีแอนเดอร์ทาลคือใคร
อะไรทําให้พวกเขาอยู่รอดมาได้เนิ่นนาน
และที่น่าฉงนที่สุด ทําไมพวกเขาถึงหายไป
ความลับของนีแอนเดอร์ทาล
ถ้ําชานิดาร์ตั้งอยู่เชิงเขาของเทือกเขาแบรดอสต์
แต่การเรียกว่าเชิงเขา ก็อาจไม่ได้ทําให้เห็นภาพที่ถูกต้องนัก
พื้นที่นั้นให้ความรู้สึกเป็นภูเขา มีลักษณะขรุขระและลาดชัน
ถ้ําชานิดาร์ทําให้คนประทับใจกับ ขนาดและความใหญ่โตของถ้ํา
คุณต้องเข้าไปจากด้านล่าง และมันน่าทึ่งมาก
ใหญ่โตมโหฬารจริงๆ
ปากถ้ํากว้างมาก ทําให้มีแสงส่องเข้าไปมาก
มีนกนางแอ่นบินอยู่เหนือหัว
นกอินทรีบินวนอยู่ข้างบน กลางคืนมีหมาป่าหอนรับกัน
เป็นสถานที่ที่น่าทึ่งจริงๆ
และการได้เป็นคนที่เข้ามาขุดถ้ํานี้
เป็นประสบการณ์ที่ไม่ธรรมดาเลย
เอ็มม่าอยู่ในทีมนักโบราณคดีชาวอังกฤษ
ที่ได้รับเชิญจากเพื่อนร่วมงานชาวเคิร์ด ให้มาสานต่องานในถ้ํา
ถ้ําชานิดาร์มีความสําคัญอย่างยิ่ง ในประวัติศาสตร์การศึกษามนุษย์นีแอนเดอร์ทาล
และมีบทบาทสําคัญ ในการทําให้เราต้องคิดทบทวนใหม่
ว่าในอดีตมนุษย์นีแอนเดอร์ทาลทําอะไร
พวกเขาหน้าตาเป็นยังไง พวกเขามีความสามารถอะไรบ้าง
เป้าหมายของโครงการใหม่นี้คือการนํา
องค์ความรู้ของวิทยาศาสตร์ทางโบราณคดี ทั้งหมดที่เรามีตอนนี้มาใช้
เพื่อให้ได้ข้อมูลใหม่ๆ เกี่ยวกับพฤติกรรมของมนุษย์นีแอนเดอร์ทาล
ท้องร่องนี้ไม่มีการขุดค้นมาตั้งแต่ยุค 1960
และตั้งแต่ยุคนั้นมา
วิธีการคิดของเรา เกี่ยวกับมนุษย์ที่ใกล้ชิดกับเราที่สุด เปลี่ยนไปมาก
เรายังคงใช้คําว่านีแอนเดอร์ทาล ในการบรรยายถึงคนที่
คนอื่นมองว่าเซ่อซ่า
มันยังคงถูกใช้เป็นคําด่าทอในสํานวนทั่วไป
"หมอนี่นีแอนเดอร์ทาลของแท้"
ในทางโบราณคดี พวกเขามีความคล้ายคลึง กับโฮโมเซเปียนส์มากขึ้นเรื่อยๆ
และการพิจารณาใหม่ส่วนใหญ่มีต้นทางมาจาก
งานที่ราล์ฟ โซเลกกีได้ทําในถ้ําชานิดาร์
(อิรัก)
ราล์ฟ โซเลกกีเกิดปี 1917
เขาเสียไปเมื่อไม่กี่ปีก่อน ในวัยชราภาพ
เขาเป็นคนแกร่งมาก
เขาเคยไปยืนอยู่บนทุ่นระเบิด ในสงครามโลกครั้งที่สอง
และรอดมาได้โดยปาฏิหาริย์
เขาเป็นคนที่น่าทึ่งมากๆ
ผมไม่รู้แน่ชัดว่าเขาได้ยินเรื่องชานิดาร์ได้ยังไง
แต่เขามาที่นี่และทํางานที่นี่ ยาวนานห้าฤดูกาล ระหว่างปี 1951 ถึง 1960
เขาวางคูขุดค้น
พาดยาวจากเหนือไปใต้ ครอบคลุมพื้นที่ส่วนใหญ่ของถ้ํา
สาเหตุที่สถานที่ขุดค้นนี้เป็นที่รู้จักกว้างขวาง
ก็เพราะเขาค้นพบ ชายหญิงและเด็กนีแอนเดอร์ทาลจํานวนสิบคน
(อับดุลละฮ์ บาร์ซานี)
ในตอนนั้น
เรายังเด็ก
ผมอายุประมาณ...
สิบเจ็ด หรือ 18 ปี
ด็อกเตอร์สอนเรา
มีหินออกมาจากถ้ํานั้นหลายก้อน หินขนาดใหญ่
พวกเขาใช้ระเบิด
พวกเขาเจอโครงกระดูกมนุษย์นีแอนเดอร์ทาล เป็นเรื่องสําคัญทีเดียว
ซี่โครงและกระดูกของพวกเขาหนามาก
ศีรษะของพวกเขาก็ใหญ่มาก
มือของพวกเขา
ทุกส่วนของพวกเขาช่างน่าตะลึง
นั่นคือการค้นพบครั้งใหญ่ครั้งแรกของโซเลกกี
เขาตั้งชื่อมันว่า ชานิดาร์หนึ่ง
โครงกระดูกจากเผ่าพันธุ์ที่ต่างกับเรามาก
พวกเขามีลักษณะที่แข็งแกร่งกว่า
โหนกคิ้วใหญ่ กะโหลกมีรูปทรงต่างออกไป
ในขณะที่เรามีกะโหลกที่โค้งมนมากๆ
พวกเขากํายํา
เราสันนิษฐานว่าพวกเขาต้องมีภาษาไว้สื่อสาร
ยิ่งเรารู้เรื่องพวกเขามากขึ้น
ก็ยิ่งชัดเจนว่า พวกเขาซับซ้อน
กว่าที่เราคิดไว้เมื่อ 40 หรือ 50 ปีก่อนมาก
เราเรียกมันว่าต้นไม้แห่งชีวิต
มนุษย์ทุกคน สัตว์ทุกตัว
กลายมาเป็นกิ่งก้านบนต้นไม้แห่งชีวิต
(อับดุลวาฮับ สุไลมาน ฮาซาน นักโบราณคดี)
(ผู้อํานวยการ ฝ่ายโบราณวัตถุและมรดกประจําโซรัน)
เราเป็นหนึ่งในกิ่งก้านเหล่านั้น มนุษย์นีแอนเดอร์ทาลก็เป็นอีกกิ่งก้านหนึ่ง
เราแตกกิ่งก้านแยกจากกัน ที่จุดใดจุดหนึ่ง
ผมรู้สึกจริงๆ
ว่ากําลังนั่งอยู่บนซากศพของญาติพี่น้อง
ตอนนี้เราอยู่ห่างจากผิวถ้ําราวๆ สี่เมตรครึ่ง
นี่คือประมาณ 45,000 ปีก่อน
นี่คือระดับที่เราได้เจอ
ชานิดาร์หนึ่งที่ถูกฝังหรือทับถมอยู่
(ชานิดาร์หนึ่ง)
(ตายเมื่อ 45,000 ปีก่อน)
เขาได้รับบาดเจ็บที่ศีรษะด้านขวา
แล้วก็ที่ตาข้างซ้ายด้วย
ซึ่งตาข้างนั้นของเขาน่าจะบอดไปเลย
และอาจเชื่อมโยงกับการบาดเจ็บที่จุดอื่นด้วย
นอกจากนี้เขาก็เป็นอัมพาตที่แขนขวา
และเคยแขนขวาหัก มากกว่าหนึ่งจุด
แต่อีกทางหนึ่งก็ดูเหมือนว่า
ส่วนล่างของแขนเขาถูกตัดออก โดยตั้งใจหรือไม่ตั้งใจก็ตาม
พูดง่ายๆ คือเขาไม่มีแขนขวา ตั้งแต่เหนือข้อศอกขึ้นมาเล็กน้อย
แล้วก็มีการบาดเจ็บในที่อื่นๆ ด้วย เขาเป็นโรคข้ออักเสบที่เข่า ค่อนข้างรุนแรง
กระดูกเท้าแตก
แปลว่า ในเรื่องการล่าสัตว์
เขาอาจไม่สามารถล่าสัตว์ตามปกติธรรมดาได้
แต่เขาอยู่รอดได้จนอายุค่อนข้างมาก
การค้นพบครั้งใหม่นี้ มีความหมายโดยนัยที่ลึกซึ้งมาก
การค้นพบชานิดาร์หนึ่ง อาจเป็นการเปลี่ยนแปลงครั้งใหญ่ก็ได้
เพราะมันบอกเป็นนัยว่า บางที
สังคมนีแอนเดอร์ทาล อาจมีการห่วงใยและเห็นใจกัน
นี่คือหลักฐานว่าคนที่บาดเจ็บสาหัส ได้รับการดูแลจากคนในกลุ่ม
และในไม่ช้า โซเลกกีก็พบอีกซากหนึ่ง ที่บอกเล่าเรื่องราวน่าทึ่งไม่แพ้กัน
(ชานิดาร์สาม)
(ตายเมื่อ 45,000 ปีก่อน)
ชานิดาร์สามเป็นชายวัยผู้ใหญ่อีกคน
ซึ่งมีอาการบาดเจ็บเช่นกัน
รวมถึงจุดที่ดูเหมือนแผลฉกรรจ์ บริเวณซี่โครง
เครื่องย้ําเตือนที่แน่นหนัก ถึงความรุนแรงของชีวิตในยุคหินใหม่
ที่น่าสนใจคือ มีการค้นพบสิ่งประดิษฐ์ตามบริเวณอื่นๆ ภายในถ้ํา
ซึ่งเป็นเบาะแสว่า ชานิดาร์สามมีชะตากรรมอย่างไร
นี่คือสิ่งประดิษฐ์บางส่วนที่เก็บกู้ได้จากถ้ําชานิดาร์
ชิ้นที่ใหญ่กว่านี้ เราเรียกว่า "แก่น" แก่นก็คือกรวดใหญ่
กรวดใหญ่ พูดง่ายๆ ก็คือหินก้อนกลมๆ ที่อาจจะมาจากแม่น้ํา
มนุษย์นีแอนเดอร์ทาลเก็บก้อนหินนี้มา โดยตั้งใจจะกะเทาะให้มันเป็นชิ้นเล็ก
เพื่อให้ตัวหินก้อนนี้กลายเป็นเครื่องมือ หรือเพื่อเอาหินชิ้นเล็กๆ ที่หลุดออกมา
ซึ่งเราเรียกว่า "สะเก็ด" ไว้ใช้เป็นเครื่องมือ
ทั้งหมดนี้หาได้ในแม่น้ําแซบ ซึ่งอยู่ห่างไปประมาณสามกิโล
ผมจะพยายามทําสิ่งที่คล้ายๆ กับหัวหอก
ที่ผมจะทําก็คือ
กะเทาะไปตามขอบ
เอาชิ้นที่เล็กกว่าออก
การทําแบบนี้คือการลับให้มันคมขึ้น
ผมยังไม่ได้กะเทาะออกไปมากนัก
แต่เราก็เห็นแล้วว่า หินก้อนนี้คมทีเดียว
คมหอกแบบนี้
ใช้เวลาในการทําแค่ห้าหรือหกนาที
นี่คืออาวุธร้ายแรง เมื่ออยู่ในมือของคนที่ใช้เป็น
คนที่เข้าใจว่าตัวเองทําอะไรอยู่
และถืออะไรอยู่ในมือ
หนึ่งในสิ่งที่น่าสนใจของชานิดาร์สาม
คือเขามีแผลถูกแทง
ซึ่งบ่งชี้ว่าคมหินที่อยู่ปลายหอก หรืออะไรก็ตาม
พุ่งจากระยะไกล มาแทงซี่โครงของเขา
อาจแทงทะลุปอดและทําให้ปอดรั่วด้วยก็ได้
แผลที่ซี่โครงสอดคล้องกับแนวเส้นโค้ง
พอจะนึกภาพการขว้างหอกออกไปได้
อาจเป็นอุบัติเหตุระหว่างการล่าสัตว์
อาจเป็นความรุนแรงระหว่างคน
แต่สิ่งที่เราพูดได้ก็คือ เขามีบาดแผลตรงนี้
และเขาอยู่รอดต่อไปได้ระยะหนึ่ง
และนั่นอาจบ่งชี้ว่า เขาได้รับการดูแล
และการช่วยเหลือให้รอดจากการบาดเจ็บนั้น
แม้จะบาดเจ็บสาหัส แต่ก็ดูเหมือนว่า ทั้งชานิดาร์สามและชานิดาร์หนึ่ง
ได้รับการดูแลจากผู้คนที่อยู่รอบข้าง
นี่เป็นมุมมองที่ใหม่โดยสิ้นเชิง เกี่ยวกับชีวิตมนุษย์นีแอนเดอร์ทาล
และในที่อื่นๆ
ก็พบหลักฐานพฤติกรรมของพวกเขามากขึ้น
ในถ้ําที่อยู่ไกลออกไป ทางตะวันตกเฉียงเหนือของชานิดาร์
(ซาเกร็บ โครเอเชีย)
หลักฐานใหม่ทุกชิ้นที่เรามี เกี่ยวกับมนุษย์นีแอนเดอร์ทาล
ที่จริงแล้วแสดงให้เราเห็นว่า พวกเขามีความเป็นมนุษย์แค่ไหน
แต่พฤติกรรมของพวกเขาต่างจากพวกเรา
พวกเขามีชีวิตอยู่ในโลกคนละใบกับเราเลย
ชิ้นนี้ชุดเก็บรวบรวมคราปินา
มีอายุประมาณ 130,000 ปี
และเป็นชุดเก็บรวบรวมซากมนุษย์นีแอนเดอร์ทาล ชุดใหญ่ที่สุดที่เก็บได้จากไซต์เดียว
เราประเมินว่าอาจมาจาก มนุษย์นีแอนเดอร์ทาลประมาณ 80 คน
ไม่มีร่างที่ฝังไว้ทั้งร่างหรอกค่ะ
มีแค่ส่วนเล็กส่วนน้อยจากแต่ละคน
ซึ่งผิดไปจากปกติมาก
(ดาโวร์กา ราโดฟชิค)
(ผู้ดูแลชุดเก็บรวบรวมคาปรินา พิพิธภัณฑ์ประวัติศาสตร์ธรรมชาติโครเอเชีย)
บนกระดูกในชุดคราปินา ทั้งส่วนกะโหลก หรือกระดูกศีรษะ และส่วนหลักกะโหลก
คุณจะเห็นรอยบากที่เกิดจากมนุษย์หลายรอย
นี่คือกระดูกหน้าแข้ง และมีความเป็นไปได้
ว่ามันถูกทําให้แตกโดยเจตนา ถูกทุบ
คุณจะเห็นรอยบากตรงนี้ด้วย และแม้แต่รอยอื่นๆ ด้วย
เหตุผลหนึ่งที่ใครอาจทุบกระดูกท่อนยาวๆ ให้แตก
นั่นคือมันมีไขกระดูกอยู่ข้างใน
นี่คือกระดูกน่องที่มีรอยที่น่าสนใจอีกรอย
อยู่ที่ผิวของกระดูก
ซึ่งน่าจะเกิดขึ้นในตอนที่ใครพยายามขูด
เนื้อส่วนที่เหลือติดกระดูก หรือเนื้อเยื่อกล้ามเนื้อที่เหลือติดกระดูก
เหมือนที่เราทํา
เวลาแทะกระดูกไก่ที่เรากินเป็นมื้อเที่ยง
พอได้ยินว่าพวกเขากินกันเอง ในทันทีนั้นเรารู้สึก ช็อก
แต่ก็มีคําถามนี้ด้วย "นี่คือการกินเนื้อพวกเดียวกันแบบไหน"
มีความหมายกับพวกเขายังไง
ดูนี่สิ เฉือนได้เหมือนมีดทําครัวเลย
- แทบไม่ต้องออกแรง - ใช่ ง่ายมาก
(ดร.อันคิจา โอโรส เซอร์เชน)
(ผู้ร่วมวิจัย สถาบันวิทยาศาสตร์และศิลปะโครเอเชีย)
การทําเครื่องมือต่างๆ ขึ้นมาอีกครั้ง การลองทําวิธีต่างๆ
คือการที่เราพยายามคิดให้เหมือนคนพวกนั้น
พยายามมองให้เห็นกระบวนการคิดที่อยู่เบื้องหลัง
สิ่งที่ต่างกันคือ ของเรามีรอยบาก
แค่ตรงที่ใกล้กับส่วนข้อต่อ
และซากมนุษย์ในชุดคราปินา สิ่งที่แปลกคือ
เราเห็นรอยบากลากไปตามกระดูกท่อนยาว
ราวกับว่ามีใครขูดมันอย่างต่อเนื่อง
ใช่
ฉันนึกภาพไม่ออก ว่าจะทําแบบนั้นกับคนรู้จักยังไงได้ลง
นี่คือกะโหลกอันโด่งดัง คราปินาสาม
นี่เป็นตัวอย่างกะโหลกที่สมบูรณ์ที่สุด
ของชุดเก็บรวบรวมชุดนี้ และเป็นชิ้นเดียวที่มีใบหน้า
เราเชื่อว่าคนคนนี้เป็นผู้หญิง
มนุษย์นีแอนเดอร์ทาลวัยเยาว์ อายุช่วง 20
สิ่งที่น่าสนใจมากก็คือกระดูกหน้าผาก
มีรอยบากเป็นชุด สัก 40 รอยได้
ใจต้องนิ่งมาก
ที่จะค่อยๆ ทํารอยบาก 40 รอยไว้ใกล้ๆ กันได้
ต่อให้พวกเขาจะแทะกินกระดูกพวกนี้
ฉันก็ไม่คิดว่าเป็นเพราะความหิวโหย
จริงๆ แล้วนี่คือเป็นพฤติกรรมที่ซับซ้อน
บางที การบริโภคเนื้อของบุคคลที่ตนรู้จัก
อาจเป็นเพราะอยากได้คุณความดีบางอย่างก็ได้ บางอย่างที่เขาชื่นชมในตัวบุคคลนั้น
ซึ่งเป็นคนที่เคยใช้ชีวิตร่วมด้วย
ตัวอย่างทางชาติพันธุ์ที่เราเพิ่งได้รู้
เมื่อไม่นานมานี้ คือคนบริโภคเนื้อของผู้เป็นที่รัก
เพราะการบริโภคเนื้อของคนคนนั้น คือการพยายามเก็บเอาบางสิ่งบางอย่างไว้
ที่สามารถส่งต่อให้คนรุ่นหลังได้ เป็นมรดกตกทอดแบบหนึ่ง
ฉันไม่กล้าพูดว่า นี่แหละคือแรงผลักดัน
ที่ทําให้มนุษย์นีแอนเดอร์ทาล มีพฤติกรรมเช่นนี้
แต่นั่นคือความเป็นไปได้อีกอย่าง
การปฏิบัติต่อผู้ตายของมนุษย์นีแอนเดอร์ทาล เผยให้เห็นความซับซ้อนในการคิด
และไม่มีที่ไหนที่จะทําความเข้าใจได้ดีไปกว่า
การค้นพบที่โด่งดังที่สุดของราล์ฟ โซเลกกี
ชานิดาร์สี่ หรือที่ผู้คนรู้จักกันในชื่อ "พิธีฝังดอกไม้"
ในถ้ํานี้
เราพบซากมนุษย์นีแอนเดอร์ทาลเก้าคน
ซึ่งสองคนในนั้นสําคัญที่สุด
หมายเลขหนึ่งพบตรงนั้น ที่ความลึกประมาณห้าเมตร
และอีกหนึ่งตรงนี้ ชานิดาร์สี่ พบที่ความลึกประมาณเจ็ดเมตร
ราล์ฟ โซเลกกี คือนักโบราณคดีที่เก่งที่สุดในโลกคนหนึ่ง
เรื่องนั้นไม่มีข้อกังขา แถมเขาเป็นนักเล่าเรื่องที่เก่งมากด้วย
สิ่งนี้อาจบ่งชี้ถึงสัญญาณแรกๆ ของวิวัฒนาการทางจิตวิญญาณก็ได้
อาจเป็นการเริ่มมี ความรู้สึกทางศาสนาในช่วงแรกๆ
(ชานิดาร์สี่)
(พิธีฝังดอกไม้)
พิธีฝังดอกไม้คือหนึ่งในเหตุการณ์ที่สําคัญมาก
เพราะนี่คือซากมนุษย์นีแอนเดอร์ทาล ที่แทบจะสมบูรณ์
ซึ่งหาได้ยากมาก
และมีการเก็บตัวอย่างละอองเกสร
ซึ่งในตอนนั้นเป็นการกระทําที่แหวกแนวมาก
เราพบละอองเกสรที่สกัดได้จากดิน
หน้าตาแบบนี้
และละอองเกสรนี้บ่งชี้ว่ามีดอกไม้แปดชนิดด้วยกัน
ซึ่งเราคิดว่าถูกฝังไว้กับบุคคลนั้น
เขาไม่ได้พูดถึงขนาดว่า "พวกเขาจัดพิธีศพ"
แต่การเล่าเรื่องแบบนั้นก็ชวนให้คิดไปในทางนั้น
ในยุคน้ําแข็งครั้งสุดท้าย มีใครสักคนเดินย่ําไปตามเขา
ทําการเก็บดอกไม้ด้วยความเศร้าโศก
ความเข้าใจของคนทั่วไป คือมนุษย์นีแอนเดอร์ทาลมีชีวิตที่ไม่น่าพิสมัย
เป็นคนอัปลักษณ์ ไม่มีความรู้สึกละเอียดอ่อน
ไม่มีความคิดสูงส่ง
แต่นี่คือคนที่อ่อนไหว ใส่ใจผู้อื่น
และข่าวนี้ได้ลงหน้าหนึ่งทุกสํานัก
เพราะนี่คือมนุษย์นีแอนเดอร์ทาล ที่ร่ําไห้ เก็บรวบรวมดอกไม้ใบหญ้า
จากไหล่เขาที่รายล้อม เพื่อแสดงความเคารพต่อผู้ตาย
นี่คือ "บุฟผาชน" กลุ่มแรก
การค้นพบที่ไม่เคยมีมาก่อน ในวงการโบราณคดี
ในช่วงหลายปีหลังการค้นพบชานิดาร์สี่
ทฤษฎีพิธีฝังดอกไม้ก็เจอกระแสวิพากษ์
คนคนหนึ่งที่ศึกษาหนูเจอร์บิล
ซึ่งเป็นสัตว์เลี้ยงลูกด้วยนมขนาดเล็ก ขุดโพรงทํารัง คล้ายหนูแฮมสเตอร์แต่มีหาง
เขาค้นพบว่าหนูเจอร์บิลเอาดอกไม้ ไปเก็บไว้ในโพรงเพื่อเป็นอาหาร
นั่นคือการตีแสกหน้าในหลายๆ แง่
ยิ่งด้วยโซเลกกีเคยสังเกตเห็น สัตว์ชนิดขุดโพรงทํารังด้วย
แต่ทีมค้นคว้าก็เจอหลักฐานชิ้นใหม่ที่แนะว่า
โซเลกกีอาจจะคิดถูกส่วนหนึ่ง
นี่คือภูมิประเทศที่มีสัตว์อย่างเช่นไฮยีน่า หมาป่า
และเสือดาว ทุกวันนี้ก็ยังมี
ถ้าพวกเขาทิ้งร่างไว้เฉยๆ
ก็แทบจะแน่ใจได้เลย ว่าต้องมีตัวอะไรมากินแน่
นี่คือโครงกระดูกเต็มตัว ที่ไม่มีสัตว์มากัดกิน
ซากเหล่านี้ได้รับการคุ้มครองไว้ ในทางใดทางหนึ่ง
ผมคาดเดาว่าพวกเขาอาจใช้กิ่งไม้
มาทําเป็นแนวกั้นที่สัตว์ป่าไม่อยากเข้าใกล้
และเศษพืชกับละอองเกสร ก็ร่วงลงไปในซี่โครงของซากนั้น
ในตอนที่เหลือแต่กระดูก
ผมคิดว่าเรื่องราวของโซเลกกี เป็นเรื่องที่วิเศษมากนะ
ผมคิดว่าตอนนี้เราเข้าใจรายละเอียดเพียงพอ
ที่จะรู้ว่าเรื่องราวนั้นไม่ถูกต้อง
ไม่ว่าจะมองยังไง
แต่ผมคิดว่าแนวคิดเรื่องมนุษย์นีแอนเดอร์ทาล เอาใจใส่ผู้ที่ตายไป
เรื่องที่พวกเขาอาจคุ้มครองผู้ตาย...
ที่จริงแล้วก็ไม่ได้ไกลจาก
สิ่งที่เขาเคยพูดไว้ ในทางใดสักทาง
ราล์ฟ โซเลกกีค้นพบพิธีฝังดอกไม้ในปี 1960
เขาวางแผนไว้ว่าจะกลับไปที่นั่นในปีถัดมา
แต่เขาจะไม่ขุดค้นชานิดาร์อีก
ชาวเคิร์ดเป็นเจ้าถิ่นในพื้นที่ภูเขา
ที่นั่น รถถังของอิรักเข้าไปไม่ถึงตัวพวกเขา
นี่ไม่ใช่สหรัฐฯ สู้กับอิรัก
ตู้ม เข้าเป้า
นี่คืออิรักสู้กับทั้งโลก
(สงครามอิรัก 2003 - 2011)
นี่คือการเปลี่ยนแปลงระบอบการปกครอง
หมดยุคซัดดัม
เมื่อเผชิญกับการโจมตีด้วยอาวุธสมัยใหม่
รัฐเคาะลีฟะฮ์หัวรุนแรง ตอนนี้ถูกกองกําลังล้อมไว้แล้ว
ในช่วงต้นยุค 2010 ด้วยความที่สถานการณ์ได้สงบลงไปมากแล้ว
รัฐอิสลามกําลังพบจุดจบ
รัฐบาลแคว้นเคิร์ดติดต่อจึงได้ ศาสตราจารย์แกรม บาร์เกอร์
เพื่อเริ่มการขุดค้นครั้งใหม่ที่ถ้ําชานิดาร์
เราไม่ได้คาดหวัง ว่าจะเจอซากมนุษย์นีแอนเดอร์ทาล
และนั่นไม่ใช่เป้าหมายของโครงการ แต่เป้าหมายคือการปรับปรุง
งานที่โซเลกกีได้ทําไว้
ก็เลยเป็นเซอร์ไพรส์ครั้งใหญ่
เมื่อทีมได้ค้นพบ โครงกระดูกนีแอนเดอร์ทาลในปี 2018
ซึ่งเป็นรายแรกที่ค้นพบในทุกไซต์ในรอบ 25 ปี
สิ่งแรกที่ปรากฏให้เห็นคือส่วนศีรษะ
ซึ่งน่าตื่นเต้นมาก มันเป็นส่วนเบ้าตา
และมันมีลักษณะของมนุษย์นีแอนเดอร์ทาลที่ชัดมาก
นั่นคือโหนกคิ้วของมนุษย์นีแอนเดอร์ทาล จะหนากว่าเราเยอะ
และส่วนที่อยู่ข้างใต้นั้น คือแขนซ้าย
แขนซ้ายเหมือนพับงอไว้ด้านล่าง
พาดข้ามลําตัว และซุกไว้ใต้ศีรษะ
วิทยาการสมัยใหม่ประเมินอายุ
ว่าอยู่ในกลุ่มการค้นพบที่เก่าแก่ที่สุดของโซเลกกี
(ตายเมื่อ 75,000 ปีก่อน)
ฉันว่าเรากําหนดแนวคิด ของเมื่อ 75,000 ปีก่อนได้ค่อนข้างยาก
ถ้าคิดถึงสิ่งที่เรารู้ จากประวัติศาสตร์ที่มีการจดบันทึก
นั่นอาจดูยาวนานมากทีเดียว
และในแง่ประวัติศาสตร์สายพันธุ์ของเรา นั่นคือเพียงเศษเสี้ยวเท่านั้น
พอลองคิดดูว่าโลกในช่วงเวลานั้น เคยเกิดเหตุการณ์อะไรบ้าง
มนุษย์นีแอนเดอร์ทาลสาบสูญไป
มนุษย์ยุคใหม่ได้ขยายอาณานิคมไปทั่วโลก ไม่ว่าด้วยเหตุดีหรือร้าย
เกษตรกรรม เมือง วิถีชีวิตแบบเมือง ลัทธิล่าอาณานิคมของยุโรป
(พันธบัตรเสรีภาพ)
ความเลวร้ายของศตวรรษที่ 20
ตลอดช่วงที่เกิดเหตุการณ์ทั้งหมดทั้งมวล
เขาคนนี้ หรือเธอคนนี้...
นอนนิ่ง แบนราบเหมือนแพนเค้ก
อยู่ใต้หินก้อนมหึมา
แล้วเราก็บังเอิญมาเจอเข้า แม้ความเป็นไปได้จะน้อยมาก
(ชานิดาร์แซด)
นี่คือการค้นพบครั้งใหญ่ในชั่วอายุคน แบบไม่คิดไม่ฝัน
กะโหลกศีรษะถูกบดขยี้อย่างรุนแรง
อันที่จริงทั้งศีรษะถูกทับจนแบน
หนาประมาณสองสามเซนติเมตร
กระจัดกระจาย
บอบบางมาก
แค่เอาแปรงปัด ก็อาจทําให้มันพังทลายและหายไปได้
ดังนั้นเราต้องดําเนินการอย่างระมัดระวัง
ชิ้นนั้นคือส่วนไหน
ด้านหน้าของขากรรไกรล่าง
และฟันล่างส่วนใหญ่ แต่ไม่ทั้งหมด
เรานํามันออกมาเป็นส่วนเล็กๆ พร้อมกับตะกอนทั้งหมด
เพื่อช่วยให้มันคงสภาพไว้
ต้องใช้ความอุตสาหะสูงมาก และนั่นคือเหตุที่ควร
เรามีโอกาสแค่ครั้งเดียว
โดยธรรมชาติแล้ว โบราณคดีทําให้เกิดความเสียหาย
ลองได้ขุดค้นแล้วสักครั้ง
ก็จะทําอีกครั้งไม่ได้
จากนั้นก็มีการนํากล่องเล็กๆ พวกนั้น กลับมาที่อังกฤษ
เพื่อที่เราจะได้ปะติดปะต่อมันเข้าด้วยกัน
(มหาวิทยาลัยเคมบริดจ์ สหราชอาณาจักร)
ทีมเราเป็นทีมเล็ก แต่เป็นทีมที่ยอดมาก
ผู้คนแห่กันมาจากทั่วโลก
พอทําความสะอาด และเสริมความแข็งแรงให้กระดูกแล้ว
ฉันก็จะมีส่วนต่างๆ
และเริ่มทําการบูรณะ ซึ่งก็คือการต่อจิ๊กซอว์ชิ้นใหญ่
(ดร.ลูเซีย โลเปซ-โปลิน)
(นักอนุรักษ์ โครงการถ้ําชานิดาร์)
ชิ้นแรกคือส่วนที่ง่าย
จากนั้นมันจะเริ่มซับซ้อนขึ้น
เราต้องอดทน
เพราะในมือเราคือตัวอย่างที่มีชิ้นเดียว
เป็นความรับผิดชอบที่หนักมาก
ถ้าประกอบกะโหลกศีรษะเข้าด้วยกันได้
ทางทีมก็หวังจะประกอบใบหน้า ของชานิดาร์แซดขึ้นมาใหม่ได้
กะโหลกยังมีอีกส่วนหนึ่งที่ให้เบาะแสได้มากมาย
วันนี้เก็บคราบหินปูนค่ะ
คราบหินปูนที่ก่อตัวขึ้นบนฟันของชานิดาร์แซด
คราบหินปูนคือชั้นแข็งๆ ที่เกาะอยู่บนฟัน
หมอฟันจะบอกให้คุณไปขูดออกปีละครั้ง
มันก่อตัวขึ้นในปากเราโดยธรรมชาติ
ในตอนที่ก่อตัวขึ้น มันจะดักเอาทุกสิ่งที่เข้าไปในปากเราไว้ด้วย
เราจึงสามารถหาข้อมูลจากคราบนี้ได้เยอะมาก
มีความเชื่อมายาวนานว่า
มนุษย์นีแอนเดอร์ทาลเป็นนักล่าที่เก่งมาก
กินเนื้อ เนื้อ แล้วก็เนื้อ
แต่ในช่วงสิบถึง 20 ปีที่ผ่านมานี้เอง เราได้มาตระหนักว่า
มนุษย์นีแอนเดอร์ทาล ที่จริงแล้วกินพืชด้วย
การรู้วิธีเปลี่ยนของดิบที่มีพิษ
ให้กลายเป็นของที่กินได้ และมีคุณค่าทางโภชนาการ
นั่นคือทักษะที่ต้องเรียนรู้ตลอดช่วงชีวิต
และถ้าเราจะเอาผู้หาอาหารในยุคสมัยใหม่ มาเป็นตัวอย่าง
ถ้างั้น คนที่ถนัดด้านการสะสมองค์ความรู้
น่าจะเป็นผู้หญิง
เมื่อเราฟื้นฟูพืช ที่มนุษย์นีแอนเดอร์ทาลกินขึ้นมาใหม่
เราอาจจะได้กรอบมุมมอง ถึงบทบาทของผู้หญิงในสังคมของพวกเขาก็ได้
เราจะไม่มีวันรู้เรื่องราวทั้งหมดของพวกเขา เราจะไม่มีวันรู้ชื่อ
ความหวังและความฝันของพวกเขา
แต่น่าทึ่งนะ การได้เป็นส่วนหนึ่งของโครงการ
ที่ทําให้เรามองเห็นชีวิตของพวกเขาอีกครั้ง แม้จะแค่เศษเสี้ยวก็ตาม
แล้วเราก็จะสงสัยว่า "คนคนนี้เป็นใคร"
"เป็นคนแบบไหน เรื่องราวชีวิตเป็นยังไง"
"มาอยู่ตรงนี้ได้ยังไง"
ฉันว่ามันยากมากนะที่จะมองให้เห็น
ว่าหน้าตาของคนคนนั้นเป็นยังไง โดยดูจากสภาพกะโหลกศีรษะ
นี่แหละคือตอนที่เราต้องพึ่งพาทักษะอันน่าทึ่ง
ของคนอย่างพี่น้องเคนนิส
(อาร์เน็ม เนเธอร์แลนด์)
นี่คือกะโหลก หรือข้อมูลที่เอ็มม่าส่งมาให้เรา
เป็นกะโหลกที่เกือบสมบูรณ์ ถือว่าสมบูรณ์ดี และนี่คือที่พิมพ์ออกมาแล้ว
- ทีนี้เราก็ได้เห็นเขาแล้ว - ว้าว
เราคือพี่น้องเคนนิส
พี่น้องเคนนิสเป็นฝาแฝดที่หลงใหล ในเรื่องวิวัฒนาการของมนุษย์
ดูซิ ดูที่จมูกสิ
มีลักษณะของจมูกมนุษย์นีแอนเดอร์ทาล และที่เห็นคือ
อีกด้านของจมูกแคบมาก
เราฟื้นฟูบูรณะมนุษย์ที่สูญพันธุ์ไปแล้ว
พยายามทําให้คนเห็น
ว่าบรรพบุรุษยุคแรกๆ น่าจะหน้าตาเป็นยังไงในชีวิตจริง
- ตาโต หน้าเชิดสูง จมูกเล็ก - ตาโต ใช่
ดูเหมือนแว่นตาเลย แว่นตาอันใหญ่เบิ้ม
ถ้าใส่ขากรรไกรล่างเข้าไป ก็จะดูเหมือน...
สมัยเรียนเราได้คะแนนไม่ดี
เราไม่ค่อยอ่านหนังสือ
เราไปที่ห้องสมุด แล้วเห็นภาพมนุษย์นีแอนเดอร์ทาลสวยๆ
เห็นได้ทันทีเลย ฟันที่สึกไปแล้ว สุดยอด
- ฟันที่สุดยอด - สมกับเป็นนีแอนเดอร์ทาล
- พวกเขาใช้ฟันเหมือนใช้คีมจับ ใช่ - คีมจับ เหมือนเครื่องมือ
เราคิดว่ามันมีเสน่ห์มาก
การที่หน้า หน้าของลิงไม่มีหาง เปลี่ยนแปลงมาเป็นหน้าคน
สําหรับเรา สิ่งน่าสนใจเกี่ยวกับ มนุษย์นีแอนเดอร์ทาลคือ
พวกเขามีจมูกที่ใหญ่โต
ใบหน้าบวมใหญ่
ในวิวัฒนาการของมนุษย์ เราไม่เคยเห็นใบหน้าใหญ่และประหลาดแบบนี้
มหัศจรรย์มากที่ได้เห็น
ส่วนใหญ่เราจะได้กะโหลกมา และส่วนใหญ่กะโหลกจะบิดเบี้ยว
เราจะแก้ไขกะโหลก
ทําให้มันสมบูรณ์ด้วยวิธีการทางนิติเวช
เมื่อกะโหลกสมบูรณ์แล้ว เราก็จะใส่เนื้อเยื่อหนาๆ เข้าไป
ใส่กล้ามเนื้อ และเนื้อหนัง
เติมชั้นผิวหนังเข้าไป
ผมอยากทําให้พวกเขาดูเหมือนมนุษย์
ไม่ใช่เหมือนมนุษย์แบบโหดเกิน แต่ไม่จําเจเกิน
เอามาได้เลย
หวังว่าหลายๆ คนจะได้เห็นใบหน้านี้
และได้เห็นว่ามันแปลกแค่ไหน
พวกเขามีลักษณะที่แปลกประหลาดมาก
เป็นลักษณะที่แปลกตามาก เพราะขนาดสมองเขาเท่ากับเรา
พวกเขาเป็นมนุษย์เหมือนเรา แต่ก็มีความแตกต่าง
นั่นคือสิ่งที่มีเสน่ห์ ทําไมพวกเขาถึงแตกต่าง
นี่คือวิวัฒนาการที่จะว่าคู่ขนานมากับเราก็ได้
- เรียบร้อย - ใช่ เรียบร้อย โอเค
แล้วทําไมสายพันธุ์หนึ่งถึงหายไป ทําไมสายพันธุ์หนึ่งถึงยังอยู่
น่าสนใจมาก นั่นคือเราในอีกสายพันธุ์หนึ่ง
ในอดีต เราคิดว่า "เราอีกสายพันธุ์หนึ่ง"
ไม่ฉลาดเท่าสายพันธุ์ของเราเอง
มีเพียงโฮโมเซเปียนส์เท่านั้น ที่สามารถจินตนาการ สร้างสรรค์ ประดิษฐ์
แต่อคตินี้ถูกทลายลงไปแล้ว
โดยสิ่งที่ถูกค้นพบในถ้ําลับที่แสนพิสดาร ที่ฝรั่งเศส
(บรูนิเกล ฝรั่งเศส)
ก่อนอื่นก็ต้องผ่านที่แคบๆ นี้
ต้องระวังให้มากกับลักษณะการเข้าไป
ดันกระเป๋าไปข้างหน้า
แล้วเราก็จะเข้าไปยังอีกโลกหนึ่ง
การเข้าไปในถ้ําคือการกระทําที่ผิดธรรมชาติมาก
ถ้ําคือที่ที่ผู้คนกลัว
ยิ่งที่บริเวณท้ายถ้ํา
ถ้ํานี้อยู่มานานมากแล้ว
น่าจะอายุหนึ่งล้านปีได้
นั่นคือสิ่งที่เรารู้สึกเมื่อเข้าไปในถ้ํา
สภาพแวดล้อมที่อยู่มายาวนานมาก
พอเข้าไปลึกอีกหน่อย ก็จะเจอทะเลสาบที่สงบนิ่ง
รูปทรงของถ้ําแห่งนั้นเกิดจาก
น้ําที่หยดลงมา และก่อตัวเป็นหินงอกหินย้อยที่สวยงาม
สิ่งที่น่าสนใจมากๆ ก็คือ...
คุณจะเห็นว่ามันมีทํานองว่าลวดลายอยู่
นี่คือรูปทรงวงกลม
ไม่ใช่สิ่งที่จะเห็นได้ในถ้ําตามธรรมชาติ
มันถูกสร้างไว้อย่างดี
(ศาสตราจารย์ฌักส์ ฌอแบรต์)
(นักโบราณคดี มหาวิทยาลัยบอร์กโดซ์)
เราเข้าใจว่ามีเทคนิคทางสถาปัตยกรรม
องค์ประกอบชิ้นเล็กๆ ที่บีบอัดหินงอกชิ้นใหญ่ๆ ไว้
ทั้งหมดนี้มีการวางโครงสร้างและคิดมาอย่างดี
สําหรับนักโบราณคดี มันเฉพาะตัวมาก ไม่เหมือนอะไรอย่างอื่นเลย
ในโครงสร้างวงกลมที่ใหญ่ที่สุดตรงนั้น
มีเตาไฟที่ดีมากๆ ทําจากหินงอก
ตรงนี้มีการเปลี่ยนอุณหภูมิ แต่ไม่ใช่แค่ที่เดียว
มีเยอะเลยที่...
- เราเห็นตรงกันว่านั่นคือเตา - มันคือเตาไฟ
มันคือเตาไฟ
มีหลายตําแหน่งที่เคยเกิดไฟ ในช่วงเวลาหนึ่ง
หมายเลข 38
บริเวณตรงกลาง
เหมือนที่เราจะทําเวลาไปตั้งแคมป์
เราจะหาไม้มาก่อกองไฟ เป็นทรงพีระมิด
ที่ยอดข้างบนแหลม
น่าตื่นเต้นมาก เพราะเราเห็นร่องรอยของเขม่า
การเปลี่ยนแปลงความร้อน
มีเขม่าที่ดํามาก สีแดง สีม่วง
แน่นอนว่า ในสังคมดั้งเดิม หรือยุคก่อนประวัติศาสตร์
เรารู้ว่าไฟมีความหมายเชิงสัญลักษณ์
เราพบเศษไม้ชิ้นเล็กมากๆ ที่ไหม้อยู่บนพื้น
แปลว่า พวกเขาอาจเข้าไปในถ้ําพร้อมคบไฟ
ถ้าเราไปอยู่กลางถ้ําโดยไม่มีแสงสว่าง
จะเป็นอันตรายมากๆ
ดังนั้นเราต้องสื่อสารกันให้ดี
ต้องควบคุมไฟให้ดี
คุมแสงสว่าง
ความคิดแรกคือการหาอายุโครงสร้างพวกนี้
นี่คือแกนจากถ้ําบรูนิเกล
แกนพวกนี้บอกให้เรารู้ถึง อายุของโครงสร้างเหล่านั้น
เมื่อศึกษาแกนต่างๆ หกแกน
เราก็ได้รู้อายุที่แน่นอน นั่นคือ 176,500 ปี
ซึ่งน่าทึ่งมากจริงๆ
หนึ่งแสนเจ็ดหมื่นห้าพันปีก่อน ในยุโรป
มีแค่เหล่ามนุษย์นีแอนเดอร์ทาล
บรูนิเกลเป็นสิ่งก่อสร้างที่เก่าแก่ที่สุดในโลก ที่เรามองเห็นได้
พอเห็นโครงสร้างเหล่านี้แล้ว อารมณ์ก็ตื้นตันมาก
ยิ่งได้รู้ด้วยว่ามันอยู่มานานมาก
คําถามที่เกิดขึ้นซ้ําๆ ที่วนกลับมาคือ
"โครงสร้างมีไว้เพื่ออะไร"
รูปทรงวงกลมมองดูเหมือนโลก
แปลว่าเราอยู่ในโลก และนอกโลก แนวคิดประมาณนั้น
ในวัฒนธรรมของชนพื้นเมืองอเมริกัน ถ้าเห็นวงกลมแบบนี้
แปลว่าผู้คนเชื่อมโยงกับจิตวิญญาณที่สูงกว่า
นี่คือจุดกําเนิดของศาสนาเหรอ
นี่เป็นคําถามสําคัญ แต่หาคําตอบได้ยากมาก
ทีละนิด เรามองเห็นมนุษย์นีแอนเดอร์ทาล
เป็นมนุษยชาติที่อยู่มาก่อนเรา
ซึ่งมีส่วนที่คล้ายคลึงกันกับมนุษย์ยุคใหม่ มากขึ้นเรื่อยๆ
ดังนั้น ด้วยสิ่งที่พบในถ้ําบรูนิเกล
ทําให้เราได้กระชับความสัมพันธ์ ของเรากับบรรพบุรุษจากอดีตอันไกลโพ้น
วงกลมปริศนาที่บรูนิเกลคือส่วนสําคัญ
ต่อการประเมินวัฒนธรรมนีแอนเดอร์ทาล ที่ยังดําเนินอยู่...
เริ่มต้นขึ้นที่ชานิดาร์
และต่อเนื่องมาจนถึงทุกวันนี้
ปีนี้เราพบชิ้นส่วนเล็กๆ สองสามชิ้น
ที่เราคิดว่าอาจเป็นโครงกระดูกชิ้นเดี่ยวๆ
เราอาจพบอีกคนแล้วก็ได้
มีสะบักไหล่ซ้าย
มีมือขวาที่สมบูรณ์พอควร
สิ่งที่เราพบที่จริงแล้วคือนิ้วสี่นิ้ว
ประมาณนี้ อยู่ในตําแหน่งที่น่าจะเป็นในร่างกาย
เราเรียกว่าส่วนที่เป็นข้อ
ซากใหม่ อยู่ท่ามกลางกลุ่มซาก
ซึ่งมีทั้งชานิดาร์สี่ และชานิดาร์แซด
น่าตื่นเต้นมาก
เพราะนี่คือหลักฐานว่ามนุษย์นีแอนเดอร์ทาล
วางศพไว้ตรงจุดนี้โดยเฉพาะ
พวกเขาอาจกลับมาที่จุดเดิมนี้ ในหลายๆ วาระรึเปล่า
อาจห่างกันนานหลายทศวรรษ หรือหลายพันปี
เราเริ่มตั้งคําถามว่า
"นี่เป็นแค่เรื่องบังเอิญ หรือเป็นไปได้ว่ามีเจตนา"
และเพราะอะไร อะไรที่ทําให้พวกเขากลับมาที่นี่
ตอนที่ชานิดาร์แซดถูกฝัง มีก้อนหินก้อนนึงอยู่หลังศีรษะเขา
ซึ่งน่าสนใจ เพราะมันดูไม่เข้าบริบท
ดังนั้น แนวคิดที่เราไตร่ตรองกันก็คือ
หรือว่าจะมีคนจงใจเอาหินก้อนนั้นไปไว้ตรงนั้น
สิ่งที่น่าสนใจอีกอย่างคือ
ที่ด้านข้างของร่างนั้น มีแผ่นหินขนาดใหญ่ตั้งอยู่
เห็นได้ชัดว่า ถ้ามีแผ่นหินตั้งตระหง่านอยู่บนพื้น
ก็มีความเป็นไปได้ว่า มันอาจเป็นเครื่องหมายบอกตําแหน่ง
ดูเหมือนว่ามีใครสักคนถูกฝังอยู่ตรงนี้
และพวกเขากลับมาด้วยเหตุผลนั้น
กลับมายังจุดนี้ ที่บอกตําแหน่งด้วยหินที่สะดุดตา
ในถ้ําที่มีลักษณะสะดุดตา
ยิ่งดูก็ยิ่งเหมือนว่า ราล์ฟ โซเลกกี
เป็นคนแรกที่พบว่าถ้ําชานิดาร์ เป็นสถานที่สําคัญของมนุษย์นีแอนเดอร์ทาล
พวกเขาวางศพผู้ตาย
พวกเขาอยู่ในโลก
ที่พวกเขากลับมาที่นี่เนืองๆ และอาศัยอยู่ที่นี่
ซากกลุ่มนี้อาจเป็นหลักฐาน ที่ชี้ถึงพื้นที่ฝังศพของมนุษย์นีแอนเดอร์ทาล
การค้นพบที่มีนัยยะลึกซึ้ง
การปฏิบัติต่อคนที่ตายไป
คือข้อมูลสําคัญที่ทําให้เห็นถึง การคิด จินตนาการ อารมณ์ความรู้สึก
อาจสะท้อนให้เห็นว่าเราคิดยังไงกับความตาย
และเราเชื่อว่า มีโลกหลังความตายรึเปล่า เป็นต้น
มันช่วยให้เข้าใจถึงความซับซ้อน ของวัฒนธรรมนีแอนเดอร์ทาลมากขึ้น
แต่ตอนนี้พวกเขาไม่มีอยู่
การฝังศพเป็นเพียงร่องรอยล่าสุด ของพฤติกรรมมนุษย์นีแอนเดอร์ทาล
ที่ยังหลงเหลืออยู่ภายในถ้ําอันน่าทึ่งแห่งนี้
แต่ความลึกลับที่ยิ่งใหญ่ที่สุดอาจยังคงอยู่
ทําไมมนุษยชาติสายพันธุ์หนึ่ง ที่เคยรุ่งเรืองเมื่อสามแสนปีก่อน ถึงสาบสูญไป
เมื่อสี่หมื่นปีที่แล้ว
บางทีสถานที่ที่เหมาะจะค้นหาคําตอบที่สุด
อาจอยู่ที่ชายฝั่งทะเลเมดิเตอเรเนียน
หนึ่งในฐานที่มั่นสุดท้ายของมนุษย์นีแอนเดอร์ทาล
(ยิบรอลตาร์)
ที่เรานั่งอยู่คือริมหน้าผา
ใกล้กับจุดที่เพื่อนคนนึงเรียกว่า เมืองนีแอนเดอร์ทาล
เพราะนี่คือแนวถ้ําที่เรียงรายอยู่ริมน้ํา
ที่ฝั่งตะวันออกของร็อกออฟยิบรอลตาร์
กลุ่มถ้ํากอร์แฮมคือถ้ําใหญ่น้อยอยู่ที่เรียงราย
และถ้ําทุกแห่งมีหลักฐานที่ชัดเจน
ว่าเคยมีมนุษย์นีแอนเดอร์ทาล มาอยู่อาศัยเป็นระยะเวลานาน
เรามีการค้นพบ ที่ย้อนหลังไปอย่างน้อย 125,000 ปีที่แล้ว
ทีมค้นคว้าได้พบหลักฐาน
ว่ามนุษย์นีแอนเดอร์ทาลเคยใช้ถ้ําแห่งนี้ เมื่อ 40,000 ปีก่อน
ในช่วง 100,000 ปีที่พวกเขามีชีวิตอยู่
โลกของมนุษย์นีแอนเดอร์ทาล เปลี่ยนแปลงอยู่ตลอดเวลา
สภาพอากาศเปลี่ยนแปลงอย่างโหดร้าย
พวกเขาผ่านยุคน้ําแข็งยุคแรกๆ มา
แต่ยุคสุดท้ายอาจมีผลกระทบที่รุนแรงที่สุด
แผ่นน้ําแข็งสแกนดิเนเวียขยายออกไปทางใต้
ฝรั่งเศสและยุโรปกลางมีภูมิประเทศ แบบทุ่งหญ้าสเตปป์จนถึงทุนดรา
เป็นโลกที่โหดร้ายมาก
ทุนดราไม่ได้ขยายไปจนสุดทางใต้
ี้ แต่ก็ยังมีการเปลี่ยนแปลงที่เห็นได้ชัด
เมื่ออากาศหนาวจัด น้ําปริมาณมากจะกลายเป็นน้ําแข็ง
อยู่ในแผ่นน้ําแข็ง ธารน้ําแข็ง ส่งผลให้ระดับน้ําทะเลลดลง
เมื่อระดับน้ําทะเลต่ํากว่าปัจจุบัน
ก็น่าจะเห็นที่ราบกว้างใหญ่
ที่มีสัตว์กินพืชอาศัยอยู่
ที่มีนกอาศัยอยู่
มีทะเลสาบน้ําตื้น มีน้ําจืด
พวกเขารู้แน่ชัดว่าตนกินอะไรสายพันธุ์ไหนได้บ้าง
จะหาได้จากที่ไหน นํามาทํายังไงถึงจะดีที่สุด
นี่เป็นแค่ตัวอย่างเล็กๆ ของกระดูกทั้งหมด
และซากทั้งหมดที่เราพบในถ้ํานั้น
มีวัตถุโบราณหลายหมื่นชิ้น ที่เราพบในช่วง 30 ปีที่ผ่านมา
พวกเขากินสัตว์ที่เราไม่คาดคิด
สัตว์ที่ปกติไม่เชื่อมโยงกับมนุษย์นีแอนเดอร์ทาล
เรามีหลักฐานว่า พวกเขาลงไปตามชายฝั่งที่เต็มไปด้วยหิน
และเก็บหอยทะเล
อันที่จริง ฉันมีหอยทะเลอยู่นี่ด้วย
ยังมีเครื่องมือที่ทําจากหินเหล็กไฟติดคาอยู่เลย
มนุษย์นีแอนเดอร์ทาลทิ้งมันไว้แบบนี้
แต่แล้วเราก็ได้กระดูกชิ้นนี้ซึ่ งมาจากโลมาปากขวด
มีรอยบากอยู่
บางทีโลมาอาจตายและเกยตื้นบนฝั่ง แต่พวกเขาแล่เอาเนื้อมัน
แล่เนื้อเพื่อการบริโภค
มนุษย์นีแอนเดอร์ทาลอยู่ในยุโรป นานกว่าที่เราอยู่กันมา
เรื่องนั้นแน่นอน
สําหรับฉัน นั่นบอกให้รู้ว่าพวกเขามีปัญญา
และเข้าใจสภาพแวดล้อม
พวกเขาประสบความสําเร็จอย่างสูงในเรื่องนั้น
นีแอนเดอร์ทาลเป็นมนุษย์ พวกเขารู้จักปรับตัว
เหมือนกับพวกเราค่อนข้างมาก
แต่แล้ววันหนึ่ง ทุกอย่างก็มาถึงจุดสิ้นสุด
ซึ่งทําให้ปริศนาการหายตัวไป ของพวกเขายิ่งล้ําลึก
ถ้านีแอนเดอร์ทาลที่ยิบรอลตาร์ รู้จักปรับตัวจนอยู่มาได้นาน
แล้วมันเกิดผิดพลาดที่ตรงไหน
เมื่อคิดถึงยุคน้ําแข็ง คนจะคิดว่ามันหนาว ซึ่งก็หนาว
แต่มันก็แห้งด้วย
การเปลี่ยนแปลงหนึ่ง ที่นีแอนเดอร์ทาลในยิบรอลตาร์ต้องเจอ
คือการที่วงศ์ต้นไม้หนึ่งหายไป
ต้นไม้อื่นก็มี แล้วทําไมต้นไม้วงศ์นั้นถึงสําคัญ
เพราะต้นไม้พวกนั้ย ช่วยให้เราซุ่มโจมตีเหยื่อขนาดใหญ่ได้
เมื่อเวลาผ่านไป ลักษณะทางกายภาพของพวกเขา
ก็พัฒนาไปเป็นรูปร่างที่คล้ายกับนักมวยปล้ํา
สามารถกระโดดขึ้นคร่อมสัตว์พวกนั้นได้ พร้อมหอกในมือ
ใช้หอกแทง ฆ่าสัตว์พวกนั้นได้
แล้วจู่ๆ โลกก็กลายเป็นพื้นที่เปิดโล่ง
พวกสัตว์เห็นเราตั้งแต่ไกลๆ เข้าใกล้พวกมันไม่ได้
เมื่อความเปลี่ยนแปลงมาถึง
มันเปลี่ยนเร็วมากจน ชีววิทยาของพวกเขาปรับตัวตามไม่ทัน
และนั่นคือสิ่งที่เล่นงานพวกเขา
เรามักจะมองว่าตัวเองคือ จุดสูงสุดของวิวัฒนาการ
เรามองตัวเองอย่างนั้นมาตลอด
เวลาเปรียบเทียบกับมนุษย์นีแอนเดอร์ทาลก็ด้วย เราอยู่รอด พวกเขาไม่รอด
เพราะพวกเราเหนือกว่าพวกเขา
เราอาจปรับตัวได้เร็วมาก อาจใช้ชีวิตบนโลกได้เป็นอย่างดี
อย่างที่เราเป็นอยู่ในทุกวันนี้
แต่เรื่องราวนี้บอกเราว่า การเป็นมนุษย์ยังมีวิถีทางอื่นๆ อีก
และวิถีทางเหล่านั้นบางทีก็อาจไปไม่รอด
เราอาจคิดว่าเราอยู่บนโลกนี้ได้สบายๆ
แต่ขอให้รู้ตัวไว้
ประมาณ 40,000 ปีก่อน จํานวนมนุษย์นีแอนเดอร์ทาลดิ่งลดอย่างรวดเร็ว
ไม่ใช่แค่ในยิบรอลตาร์ แต่ทั่วทั้งโลก
สภาพภูมิอากาศเปลี่ยน เป็นปัจจัยหนึ่งที่ทําให้พวกเขาลดจํานวน
แต่ก็มีปัจจัยการแข่งขันที่สูงขึ้น จากอีกหนึ่งสายพันธุ์
จนถึงทุกวันนี้ เราทุกคนมี ดีเอ็นเอมนุษย์นีแอนเดอร์ทาลในตัว
มรดกตกทอดจากบรรพบุรุษ
เป็นเวลาอย่างน้อยหนึ่งแสนปี โฮโมเซเปียนส์จํานวนมาก
ได้อพยพจากแอฟริกาไปยังยุโรปและเอเชีย
ได้เผชิญหน้ากับนีแอนเดอร์ทาล ในการเดินทาง
การเผชิญหน้าบางครั้งอาจรุนแรง
แต่บางครั้งก็อาจเปี่ยมสันติ
คนกลุ่มหนึ่งตระหนักถึง ความเป็นมนุษย์ของคนอีกกลุ่ม
เส้นทางของการเดินทางที่ยิ่งใหญ่นี้
น่าจะนําโฮโมเซเปียนส์ไปทั่วตะวันออกกลาง
ใกล้กับสถานที่ฝังศพบรรพบุรุษ ของนีแอนเดอร์ทาลแถบชานิดาร์
ยีนมนุษย์นีแอนเดอร์ทาล มีอยู่ในโฮโมเซเปียนส์หลายคน
และผมเชื่อจริงๆ ว่าเราเป็นญาติกัน
เรามีสายเลือดเดียวกัน
มีบรรพบุรุษเดียวกัน
สิ่งหนึ่งที่ฉันหลงใหลเกี่ยวกับโบราณคดี
คือวิถีความเป็นมนุษย์ที่หลากหลาย
การพิจารณาดูโครงกระดูกของผู้คน
สามารถบอกเราได้ว่าพวกเขามีชีวิตยังไง พบเจออะไรมาในโลก
ระหว่างการขุดค้นชานิดาร์แซด เราได้เห็นลักษณะบางอย่าง
ที่บ่งบอกว่าเขาเป็นผู้ใหญ่
แต่เราไม่รู้ว่าเขาตายตอนอายุเท่าไร
เราไม่รู้ว่าเขาเป็นชายหรือหญิง
และเราไม่รู้อะไรเลยเกี่ยวกับชีวิตเขา
มีคําถามทํานองนั้นมากมาย ซึ่งเรากําลังหาคําตอบอยู่
ตรงนี้คือกระดูกแขนด้านซ้าย นี่คือกระดูกปลายแขนท่อนหนึ่ง
เราบอกได้เลยว่าคนคนนี้มีรูปร่างค่อนข้างเล็ก
น่าจะสูงสักเมตรครึ่ง หรือ 155 ถึง 160 เซนฯ
หรือว่าเกิน 152 เซนฯ มานิดหน่อย
เรามีส่วนของกรามล่าง ขากรรไกรล่าง กับฟันบางส่วน
สิ่งสําคัญที่ควรสังเกตคือ ฟันหลายซี่ทีเดียว
โดยเฉพาะฟันหน้าตรงนี้ มีภาวะสึกอย่างมาก
นั่นคือเคลือบฟัน
ที่สึกจนหมด ทุกซี่เลย
แน่นอนค่ะ เรารู้ว่ามนุษย์นีแอนเดอร์ทาลที่ฟันสึกขนาดนี้
ต้องเป็นคนที่อายุมากแล้ว
อาจจะสัก 40 ถึง 50 ปี
มีหลายวิธีที่สามารถใช้บอกเพศ ของคนคนนั้นได้ โดยดูจากโครงกระดูก
เราใช้เทคนิคที่เรียกว่าโปรตีโอมิกส์
ซึ่งเป็นการวิเคราะห์โปรตีน
ที่อยู่ในเคลือบฟัน
เพราะเรารู้ว่ามีโปรตีนบางตัวที่ผลิตออกมา
ในระหว่างการก่อตัวของเคลือบฟัน
ซึ่งเป็นอีกรูปแบบหนึ่ง เข้ารหัสโดย
สิ่งที่อยู่บนโครโมโซมเอ็กซ์ เทียบกับสิ่งที่อยู่บนโครโมโซมวาย
ผลของมันบ่งชี้ค่อนข้างชัดเจน ว่าคนคนนี้เป็นเพศหญิง
บ่อยครั้งที่เรานึกภาพ มนุษย์นีแอนเดอร์ทาลเป็นเพศชาย
หรือเรามักจะสนใจแต่ลักษณะพฤติกรรมเพศชาย
นี่เป็นโอกาสที่น่าตื่นเต้นมาก ที่จะได้ทําความเข้าใจสังคมนีแอนเดอร์ทาล
ให้รอบด้านยิ่งขึ้น
ฉันคิดว่าการบูรณะ
ว่าผู้หญิงชาวนีแอนเดอร์ทาลคนนี้ น่าจะมีหน้าตายังไง
ในช่วงที่มีชีวิตอยู่ จะเป็นเรื่องน่าตื่นเต้นมาก
- ครับ ดร.โพเมรอย - เรามาดูกัน
ทํามาเสร็จแล้วหนึ่งคน
ใช่
จะเริ่มจากตรงนี้นะ
- โห ว้าว - ว้าว
- ค่ะ - ก็...
น่าทึ่งมาก หันเธอไปอีกด้านดีกว่านะ ทุกคนจะได้มองเห็น
ว้าว
เธอมองฉันด้วย
กําลังมองเลย คนที่ใช้เวลากับเธอนานที่สุด น่าจะเป็นคุณ ก็เลย...
- แล้วก็จมูก จําจมูกได้ไหมกับ... - ค่ะ
- น่าทึ่งมาก - ใช่
น่าสนใจนะ ที่สองคนนั้นจัดให้เธอมีสีหน้าแบบนี้
ที่แฝงอารมณ์ความรู้สึกไว้
ฉันคิดว่านั่นแหละคือเสน่ห์ของการบูรณะในสาขานี้
บางคนก็ชอบจับผิด
บอกว่า "เราไม่มีทางรู้หรอก ว่าคนเขาหน้าตายังไง"
เราต้องตั้งสมมติฐานหลายอย่าง ซึ่งจริงมากๆ
แต่ ฉันว่ามันให้ความรู้สึกว่าเธอเป็นคนคนหนึ่ง
เธอมีหัวใจสําคัญนั้น ว่าการเป็นมนุษย์มีความหมายยังไง
การเป็นมนุษย์นีแอนเดอร์ทาลอาจหมายถึงอะไร
เหมือนเราพอจะได้เห็น...
ไม่รู้สิ ประวัติชีวิตอันลึกซึ้งของบุคคลนี้
ผู้สูงอายุ ที่มีความรู้ และประสบการณ์
ที่รู้ว่าสถานที่ที่น่าอยู่คือที่ไหน
ความทรงจํานั้น ไม่ว่าจะอยู่แค่ในหัวของเธอ
หรือไม่ว่าจะเป็นอะไรก็ตามที่อยู่ในหัวของเธอ
ที่เธอแบ่งปันผ่านบทเพลงและเรื่องราวต่างๆ
ให้กับลูกๆ และหลานๆ
คงจะสําคัญกับคนกลุ่มนี้มาก
ในหลายๆ แง่ นี่คือจุดเริ่มต้นของอารยธรรม ในความหมายที่ลึกซึ้งยิ่งกว่า
การที่ใครสักคนก่อสร้างอาคารเป็นครั้งแรก
หรืออะไรทํานองนั้น
เธอน่าจะมีบทบาทในการเป็นคลังความรู้
มีส่วนสําคัญในการถ่ายทอดความรู้นั้น ให้กับคนรุ่นต่อไป
และอีก 75,000 ต่อไป มาถึงรุ่นเรา
ก็ยังได้เรียนรู้จากเธออยู่
ถ้ําชานิดาร์สอนอะไรเรามากมาย เกี่ยวกับมนุษย์นีแอนเดอร์ทาล
ตอนนี้ก็ยังสอนเราอยู่
แต่มันทําให้เราได้ไตร่ตรองว่า การเป็นมนุษย์คืออะไร
สิ่งต่างๆ เช่น การเห็นอกเห็นใจกัน
การรับมือกับความตาย
และสิ่งที่จะเกิดขึ้นกับเราทุกคน อย่างหลีกเลี่ยงไม่ได้
ตอนนี้เรามีภาพสแนปช็อต
ที่น่าทึ่งและให้ข้อมูลมากมาย
แต่เรายังไม่มีภาพรวมทั้งหมด
ยังมีอะไรให้ค้นหาอีกเยอะ
เกี่ยวกับความเข้าใจของเราในเรื่อง "การเป็นมนุษย์" และ "มนุษยชาติ"
คําบรรยายโดย อัจฉริยา สุกใส